**Zmluva**

**o spolupráci pri realizácii výnimky na** **úmyselné usmrcovanie a** **úmyselné plašenie kormoránov veľkých**

uzatvorená podľa § 51 zákona č.40/1964 Zb. v znení neskorších predpisov

medzi:

**1. Slovenský rybársky zväz / Miestna, Mestská organizácia/**

so sídlom: ....................

zastúpený: ....................

IČO: .............................

Kontaktná osoba: .............................., t. č.

(ďalej len „SRZ“)

a

**2. Užívateľ poľovného revíru:**

so sídlom:

zastúpené:

IČO:

Kontaktná osoba: .............................., t. č.

**Článok I.**

**Predmet zmluvy**

1. Užívateľ poľovného revíru sa zaväzuje vykonávať úmyselné usmrcovanie kormoránov veľkých (ďalej len „odstrel“) alebo ich úmyselné plašenie streľbou (ďalej len „plašenie“) na určených rybárskych revíroch Slovenského rybárskeho zväzu a v ich blízkosti prostredníctvom svojich členov oprávnených na výkon práva poľovníctva v poľovnom revíri ..........................................

2. Členovia užívateľa poľovného revíru sa zaväzujú dodržiavať všetky legislatívne normy upravujúce lov a podmienky uvedené v tejto zmluvy a jej prílohe.

**Článok II.**

**Doba platnosti zmluvy**

Táto zmluva sa uzatvára na dobu určitú a to do ......................

**Článok III.**

**Podmienky realizácie zmluvy**

1. Odstrel alebo plašenie v danom poľovnom revíri bude vykonávané výlučne v súlade s ustanoveniami rozhodnutia Ministerstva životného prostredia SR č. 10193/2021-9.1(26/2021-rozkl.), ktoré tvorí prílohu a neoddeliteľnú súčasť tejto zmluvy (ďalej len „rozhodnutie“) a v súlade s platnou legislatívou najmä zákona č.247/2009 Z. z. o poľovníctve a zákona č. 190/2003 Z. z o strelných zbraniach a strelive.

2. Užívateľ poľovného revíru sa zaväzuje pri odstrele a plašení dodržiavať podmienky uvedeného rozhodnutia, s ktorými oboznámi svojich členov.

3. Usmrtenie jedincov kormorána veľkého je užívateľ poľovného revíru povinný najneskôr do 2 dní oznámiť kontaktnej osobe SRZ.

4. Osoba vykonávajúca odstrel je povinná zabezpečiť čo najúčinnejšie dohľadanie usmrtených jedincov a s kontaktnou osobou SRZ dohodnúť čo najskôr ich uskladnenie, príp. transport.

5. Kontaktná osoba SRZ, prípadne ním poverená osoba je oprávnená zúčastniť sa odstrelu a zabezpečiť evidenciu podľa rozhodnutia a vyplnenie formulára („ Záznam o love kormoránov veľkých a nakladaní s ulovenými jedincami“).

6. SRZ sa zaväzuje bezodkladne oznámiť užívateľovi poľovného revíru všetky zmeny týkajúce sa možnosti vykonávať odstrel alebo plašenie.

**IV.**

**Záverečné ustanovenia**

1. Zmluvné vzťahy neupravené v tejto zmluve sa riadia príslušnými ustanoveniami Občianskeho zákonníka o tomto zmluvnom type a ostatnými právnymi predpismi platnými na území Slovenskej republiky.

2.Táto zmluva nadobúda platnosť a účinnosť dňom jej podpisu oboma zmluvnými stranami.

3.Táto zmluva je vyhotovená v dvoch rovnopisoch s platnosťou originálu.

4. Zmluvné strany prehlasujú, že sú v plnom rozsahu spôsobilé k uvedeným právnym úkonom a ich zmluvná voľnosť nie je ničím obmedzená. Zmluvné strany vyhlasujú, že ich vôľa vyjadrená v tejto zmluve je vážna, slobodná a určitá, že prejavy vôle oboch zmluvných strán sú dostatočne zrozumiteľné. Na znak súhlasu zmluvných strán s celým obsahom tejto zmluvy ju obidve zmluvné strany podpisujú.

V ..............., dňa .................... V ..........., dňa.....................

Slovenský rybársky zväz - ....... Za užívateľa poľovného revíru

.......................................... .................................................

Príloha: Rozhodnutie Ministerstva životného prostredia SR č. č. 10193/2021-9.1(26/2021-rozkl.) zo dňa 17. decembra 2021